વાછરડી ભાંભરડા નાખવા લાગતા દેવરાજભાઇ જાગી ગયા હતા અને દિપડાને હાકલા પડકારા કરતા દિપડો નાસી ગયો હતો. દિપડો ગામમાં આવી ગયાની વાત ફેલાતા લોકોમાં ફફડાટ વ્યાપી ગયો હતો. આ દિપડાને પકડવા લોકોએ અનેક વખત વનવિભાગને રજુઆત કરી છે પરંતુ વનવિભાગ દ્વારા આ દિપડાને પકડવા કોઇ કામગીરી હાથ ધરવામાં આવતી નથી. આ ઉપરાંત નાની ધારી ગામે થોડા દિવસથી અગિયાર સાવજોના આંટાફેરાથી ગામલોકોમાં ફફડાટ ફેલાયો છે.